Guano demo? Sehak ko dok ?
Kito nok thra tengok bolih ko dok nok tulih blog dale bahaso kelate nih, pah ado orghe ko, hok pahhe kito dok kecek gapo . Tapi keh tok soh oryat pasar orghe pehhe tok pehhe lah weh, soalnyo, ado ko dok orghe duk baco blog ni ?
Kito ni bango sungguh jadi orghe kelate, sebak orghe kelate ni, baik baik belako, perase la nih, tapi oryak hok sungguh ke, bahaso kelate ni meme unik, orghe lain tok pehhe, nok oryak ghasio gapo pung bolih kecek deghah –deghah sebak orghe lain tok pehhe kito dok kecek gapo. Pah tu, kalu kito dok deghak kak jale tu, dengar bahaso ni, tok payoh pikir doh, kito tau, eh –eh, orghe asar kelate jugok dio ni.
Kito asar peke kecik kak kelate, sano tu, ado 5 buoh teksi jah, 4 buoh tu, tak dok airconh, sor jah hok ado airconh, laku benar teksi pokcik tu, tapi kito tok ajeng naik lagi kheto tu. Loni peke kecik pung maju doh sikit, ado pusak tuition, ado bank, ado kedar cerming mato, tapi tak dok cybercafé , Coffee Bean pung tak ado, maklung lah, orghe dok sini, cerdik, sapo nok bayar sepuloh yar beli secawe kopi, sepuluh yar tu –kalu beli nasi lauk aye, pah ,minung kopi pung lebih pitih lagi, bolih beli mace-mace kueh lagi buak balik ghumoh ko anok-anok.
Tapi loni pung bage-bage naik hargo sumo doh, haghi tu kito beli nasi lauk kuoh ike pung tigarmah sebukuh kak kapung, tapi kalu kigho tu, kak KL tok dapak hargo ni, nasi lemok hok tak dok gapo pung si yar doh, pah ngaso pung tok leh nok banding lah. Maso bule poso tu kito rindu saghak kuih kelate, pasar ramade hok kito gi kak KL ni, kuih dio tok napok sedak, ado banyok kedar hok juar akok, nasi dage, nasi karbu, puluk, tapi tok sedak sangak, mungking kito tok jupo lagi hok sedak, kalu demo tau kak mano ado hok sedak tu, tolong oryak ko kito deh.
Oloh, ngaso cukuk lah setakak percubae kito kali ni tulih dale bahaso kelate, kito takuk jugo, nati orghe ingak kito kecek alien, pah orghe tok maghi baco blog kito doh..pah guano lah kito…kito kecek semular deh lain kali pulok , kito gi dulu deh.
fuv_Latn min_Latn min_Latn min_Latn min_Latn min_Latn